འཇུ་སྟོབས་ཞན་པ།ཕོ་བར་ན་ཟུག་གཏོང་བ།ཟས་ཟོས་རྗེས་ན་བ།ལུས་སྟོབས་དང་ཟུངས་ཁྲག་རིམ་གྱིས་ཟད་པ།བྲང་ཚ་ཆུ་སྐྱུར་དུད་ཁུ་ཅན་སྐྱུགས་པ།ཟས་སྐོམ་སྐྱུགས་པ་ལས་ཕོ་བའི་བད་ཀན་དང་།ཕོ་བ་སྙོང་བུ།ཕོ་བ་དུག་ཐབས།ཕོ་སྐྲན།ཕོ་སྨུག་བཅས་ལ་ནོར་ཉེན་ཆེ་སྟེ།ཕོ་བའི་བད་ཀན་ནི་ཕོ་བར་འཚིང་སྒྲེག་མང་ཞིང་ཟས་མི་འཇུ་བ།ཁྱད་པར་བསིལ་ཟས་དང་འཇུ་དཀའ་བའི་རིགས་ཟོས་རྗེས་ན་བ་དང་།ལུས་རྔུལ་གྲང་རྗེས་ན་བ།ཟས་ལ་འཁྲེན་ཡང་ཟས་ཟོས་མ་ཐག་ཏུ་འབྱར་བག་ཅན་སྐྱུགས་པ་དང་ཟས་མདོག་ལྟར་འཁྲུ་བ་ཡིན།